  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын физкультурая но спортъя министре Денис Парахинэз юнматӥзы. Со сярысь элькун тӧролэн но кивалтэтлэн пресс-службаез ивортӥз. Улосвыл тӧроен Александр Бречалвоен киюртэм косэтъя, Парахин ужоскетаз 30-тӥ шуркынмонэ пыриз. Удысэн 2019-тӥ арысь куарусёнысен кивалтэм Александр Варшавский «Мой спорт» федерал ӵектосэ ужаны выжиз. Отын со кивалтӥсьлэн кун ёзэсъёсын но спортъя федерациосын ужанъя воштӥсез луоз. ВАТСАН Денис Викторович Парахин вордскиз 1981-тӥ арын 1-тӥ тулыспалэ, Ижысь техникая кун университетэз йылпумъяз. 2014-тӥ ар пумысен Удмуртиысь физкультурая, спортъя но туризмъя министерствоын ужаны кутскиз, 2019-тӥ арысь южтолэзьысен – министрлэн нырысетӥ воштӥсез луыса. Кышнояськемын, кык нылпиез. Тегъёс: спортъяминистерство кивалтӥсьёс Удмуртия  